Държавен вестник, бр. 43, 2009 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  43
в) герб, изобразен с думите „Република Бъл­
гария“ и с наименование на органа на властта 
или съответно с наименование на администрация, 
като втори текст  –  вариант на български и на 
английски език; 
Приложение № 2 
към чл. 1, ал. 4 
Относно пластичното изображение на герба на 
Република България
1. Пластичното изображение на герба като 
форма и пропорции трябва да съответства на гра­
фичното му изображение и се изработва от трайни 
материали – метал, камък, дърво и други. Не се 
допуска изработване на пластичното изображение 
на герба от пластмаси и нетрайни материали.
2. Класически нисък релеф може да се използва 
при изобразяване на герба върху монети, ордени, 
медали и други отличия. 
3. Висок релеф може да се използва за поста­
вяне върху сгради и в помещения в съответствие 
с архитектурното решение на съответната сграда 
или съответното помещение.
4. При оцветяване на герба цветовете трябва да 
са според скалата PANTONE Solid UNCOATED за 
цветовете на органичните и неорганичните емайли 
при отклонение ΔE<1, както следва: 
Златен
жълт метал или златисто покритие
Червен
PANTONЕ 032 U, 1797 U
Зелен
PANTONЕ 347 U
Черен
PANTONЕ 4 U
Бял
бял метал
Приложение № 3
към чл. 11, ал. 1 
Относно използването на герба на Република 
България в печатни материали
1. Изображението на герба в печатни матери­
али се възпроизвежда в цветовете, определени в 
приложение № 1.
2. В печатни материали гербът се изобразява 
в стандартни размери, определени спрямо гра­
фичното му изображение 100 %. Стопроцентовото 
изображение трябва да е с височина 50 мм.
2.1. Останалите размери, с които се изобразява 
гербът в печатни материали, трябва да са про­
изводни на стопроцентовото изображение. Всяка 
производна височина е изчислена като процентно 
отношение спрямо основната височина – 50 мм, 
съответно: 125 %, 75 %, 50 %, 40 %, 35 %, 30 %. 
Стандартите за изобразяване на герба в печатни 
материали в размери, производни на стопро­
центовото изображение, се определят с акт на 
Министерския съвет. 
2.2. При по-големи от А4 печатни формати 
размерът на герба може да бъде по-голям, но 
при спазване на установените с постановлението 
пропорции.
3. За осигуряване на качествено изобразяване на 
герба върху печатни материали при предпечатната 
им подготовка се използва векторен формат на 
изображението на герба, описан в криви. Тексто­
вете, съчетани с изображението на герба, също 
трябва да са представени в криви.
4. При използване на изображението на герба 
в растерен формат качеството (резолюцията) на 
изображението не трябва да бъде по-малко от 300 
точки на инч. 
5. В печатни материали гербът се изобразява 
единствено върху бял фон. 
6. За постигане на релефно изображение на 
герба могат да се използват специални печатни 
техники, като преге, релефен лак и други.
Приложение № 4
към чл. 2, ал. 4 
Относно изображението на герба на Република 
България в уеббазирани приложения и мулти­
медийни презентации 
1. Изискванията за изображението на герба в 
уеббазирани приложения и мултимедийни презен­
тации са, както следва:
1.1. Гербът се изобразява в едноцветно (черно) 
или в цветно изображение.
1.2. В уеббазирани и мултимедийни презента­
ции или приложения изображението на герба се 
прилага конвертирано в RGB гамата. С оглед на 
точното възпроизвеждане на цветовете на герба 
определянето им според RGB скалата е, както 
следва:
Златен
R: 185
G: 151
B: 35
Червен 1797 U
R: 201
G: 40
B: 45
Червен 032 U
R: 200
G: 0
B: 0
Зелен
R: 0
G: 128
B: 0
Черен
R: 0
G: 0
B: 0
Бял
R: 255
G: 255
B: 255
1.3. Графичните стандарти, определящи форма­
та, пропорциите, отстоянията и типографията на 
електронното изображение на герба, са съгласно 
приложение № 1. Когато изображението на герба 
се използва в уеббазирани приложения или в 
мултимедийни презентации, се допуска изклю­
чение от изискванията на т. 1.5.2, 1.5.3 и 1.5.4 от 
приложение № 1, като текстовете, придружаващи 
изображението на герба, могат да бъдат и ляво 
подравнени, изписани вдясно спрямо него.